Erik Venter groet by Comair | Netwerk24
3-jarige se lyk in veld gekry
Die polisie in die Oos-Kaap is op soek na die vermeende moordenaar van ’n driejarige seun.
‘Ondanks suksesse vrees SA’ners steeds dié 3 misdade’
Hoewel die vervolgingsvlakke van die drie mees gevreesde misdade in Suid-Afrika hoogs suksesvol is, voel landsburgers steeds baie onveilig, het adv. Shamila Batohi, nasionale direkteur van openbare vervolgings (NDOV), gesê.
Die Skotse Rugbyunie kan hom in die sop bevind nadat hy Wêreldrugby verlede week met hofaksie gedreig het toe daar sterk sprake was dat sy land se deurslaggewende Wêreldbeker-groepwedstryd teen Japan afgestel sou word.
Aussie-kaptein steun Smith om leisels te neem
Tim Paine, kaptein van Australië se krieketspan, het hom uitgelaat oor die bespiegeling dat Steve Smith weer die leisels sal neem sodra sy skorsing van enige leierskapsrolle in Maart ten einde loop.
Ons moet net ons spel speel, sê Beast
Beast Mtawarira het as die Springbokke se mees senior speler wyse raad aan sy jonger spanmaats voor Sondag se Wêreldbeker-kwarteindstryd teen Japan in Tokio.
Petrolprys: ‘Sterker’ rand help dalk in November
Petrol gaan in November waarskynlik vir die vierde maand in ’n ry duurder word en diesel vir die derde maand, maar daar is tog hoop...
‘Nuwe’ OBK sien uit na uitslag van ondersoek
Die Openbare Beleggingskorporasie het met verskeie stappe begin om korporatiewe bestuur by dié staatsbatebestuurder te verbeter.
Só is bedrog van bykans R1 mjd. by EOH gepleeg
Een van Suid-Afrika se grootste tegnologiemaatskappye het bande met minstens 50 ondernemings gesny nadat grootskaalse bedrog en tenderknoeiery ontdek is.
PEN Amerika kap Handke se Nobel
Die skrywersorganisasie PEN Amerika het die Sweedse Akademie se besluit om die 2019 Nobelprys vir letterkunde aan die Oostenrykse skrywer Peter Handke toe te ken, skerp veroordeel..
KYK: Ndlovu-jeugkoor het Bok-koors!
Hoendervel. Dít is wat die Ndlovu-jeugkoor Suid-Afrikaners gee nadat hulle tydens ’n blitsoptrede in die Mall of Africa in Midrand die liedjie Shosholoza vir die Springbok-span gesing het.
Deur Francois Williams 21 Mei 2019 17:58
Erik Venter, uitvoerende hoof van die genoteerde lugdiensgroep Comair, het om persoonlike redes bedank.
Erik Venter, uitvoerende hoof van Comair, werk nog net tot einde Julie by die lugdiensgroep.
Venter het 23 jaar vir Comair gewerk, wat die laekostelugdiens kulula.com en die plaaslike franchise van British Airways in Suid-Afrika bedryf.
Comair het Dinsdagaand in ’n Sens-verklaring gesê Venter werk nog tot einde Julie, maar het as uitvoerende hoof en as direkteur van die maatskappy bedank.
’n Plaasvervanger vir Venter sal binnekort aangekondig word. Comair meen egter die maatskappy het ’n sterk en ervare bestuurspan en dat die bedrywighede soos normaalweg sal voortgaan.
Comair het die afgelope maande verskeie uitdagings beleef, onder meer ’n staking van werknemers wat gedreig het om die lugdiensgroep se besige Paasnaweek-vlugte te ontwrig, asook die ongeluk in Maart van ’n Boeing 737 MAX vliegtuig van Ethiopian Airlines wat beteken het dat Comair sy eie Boeing 737 MAX aan diens moes onttrek.
Comair is tans met ’n vlootvernuwingsprogram besig wat die bestel van agt nuwe Boeing 737 MAX’s insluit.
Comair het onder Venter se bestuur verskeie mededingingsake teen die staatsbeheerde lugdiens SAL aanhangig gemaak. Hy het ook die groep gehelp om te diversifiseer weg van blote lugdiensbedrywighede na die instandhouding van vliegtuie, die oplei van vlieëniers van ander lugdienste, asook verwante dienste soos lughawesitkamers, spyseniering en reisagentskappe.
Venter het as finansiële bestuurder by Comair begin en was eers langer as vyf jaar mede- uitvoerende hoof saam met Gidon Novick voordat hy in 2011 as enigste uitvoerende hoof aangestel is toe Novick bedank het om sy eie sakebedrywighede na te streef.
Venter en Novick het op hul beurt die jare lange uitvoerende hoof en stigter van die groep, Piet van Hoven, opgevolg.
’n Moontlike opvolger vir Venter is Wrenelle Stander, tans bedryfshoof van Comair Aviation, wat wye ervaring in die lugvaartbedryf het, onder meer as hoof van die lugverkeersnavigasiediens ATNS, adjunkhoof van die Burgerlugvaartowerheid en as direkteur-generaal van vervoer in die staatsdiens.
Meer oor: Kulula.Com | British Airways | Comair | Erik Venter | Lugdienste
Staking by Comair afgeweer
Comair knip wel Max 8 se vlerke na lugramp
Comair: Sprei die winsvlerke wyer
Comair stel veteraan as hoof van sy lugdienste aan